b'\n_START_ARTICLE_\nForseti (glasbena skupina)\n_START_PARAGRAPH_\nForseti je bila nem\xc5\xa1ka neofolk glasbena skupina Andreasa Rittera. Forseti je sodeloval z Kimom Larsenem (Of the Wand & the Moon), Ianem Readem (Fire and Ice), Mattem Howdenem (Sieben) in Douglasem Pearcem (Death in June). Besedila se nana\xc5\xa1ajo na poganstvo, misticizem in liriko Goetheja in Hermanna Hesseja. Sama beseda Forseti se nana\xc5\xa1a na nordijskega boga prava, miru in resnice._NEWLINE_Celotna glasba Forsetija je bila akusti\xc4\x8dna. Skozi celotno kratko zgodovino skupine je pri projektu Forseti sodelovalo ve\xc4\x8d kot 20 glasbenikov._NEWLINE_Leta 2005 je Andreas Ritter pre\xc5\xbeivel sr\xc4\x8dno kap, ki mu je povzro\xc4\x8dil zaustavitev nekaterih \xc5\xbeivljenjskih funkcij. Po\xc5\xa1kodba mo\xc5\xbeganov je povzro\xc4\x8dila izgubo spomina in nezmo\xc5\xbenost nadaljnjega ukvarjenja z glasbo. V podporo glasbeniku je bil leta 2006 izdan album pod imenom "Forseti lebt". Pri albumu so sodelovale skupine Sonne Hagal, Sonnentau, In Gowan Ring, Of the Wand & the Moon, Death in June, Waldteufel, Lux Interna, Northman, Fire + Ice, Darkwood, Primus Inter Pares.'